OpenLLM-France/wikimedia huggingface dataset:
# Hermokrates

Hermokrates (/hɜːrˈmɒkrəˌtiːz/; Grekeraz: Ἑρμοκράτης, c. K.a. V. mendea – K.a. 407) Sirakusako jeneral bat zen atenastarrek Sizilian egindako espedizioan, Peloponesoko gerren erdian. Hura aipatua da Platonen Timeo eta Kritias hitzaldietan.

## Bizitza

Lehenengo Hermokratesen aipamena Tuzididesek egin zuen, Gelako kongresuan agertu zenean eskatuz Siziliako greziarren arteko iskanbilak bukatzea K.a. 415ean, proposatu zuen Atenasen kontrako koalizio bat eratzea, eta horretan greziar ez ziren hiriek parte hartuko zuten, hala nola, Kartago. Sirakusan estratega aukeratu zuten Herakleidesekin eta Sikanusekin batera, baina laster kendu zioten agintea guduetan arrakasta eskasarengatik. Honen ondoren, Gilipo espartar jeneralaren aholkulari nagusiren bat izan zen eta horri esker, Sirakusako setioan atenastarrak garaituak izan ziren. K.a. 412an, almirante kargua hartu zuen Zizikoko guduan. Gudu horretan, atenastarrek espartarrak eta euren aliatuak garaitu zituzten, horregatik in absentia Hermokrates zigortuta izan zen. K.a. 408 arte ezin zuen Siziliara itzuli. Baina itzultzean, Hermokratesek K.a. 408tik eraso egiten zituen kartagotar eskualdeak Selinustik. Horren ondorioz, Kartagok armada bat bidali zuen Siziliara, Hanibal Magon eta Himilkon II.a, magoniden esanetara. Hurrengo urtean, Hermokrates Sirakusan hil zen kaleko borroka baten ondorioz.

## Beste agerpen batzuk literatutan

Hermokrates, beste batzuen artean, Platonen Timeo eta Kritias elkarrizketetan agertzen da. Litekeena da Platonek, Hermokrates izeneko beste elkarrizketa bat antolatzea, baina azkenean ez zuen egin. F. M. Cornford-ek idazten du: Elkarrizketa hau inoiz idatzi ez zenez, guk horretaz bakarrik igerri dezakegu zergatik Platonek aukeratu zuen hau. Oso bitxia da ikustea, "Kritias" elkarrizketan aurrehistoriako Atenasek, 9.000 urte lehenago, Atlantis inbasioa atzera bota zuela eta Mediterraneoko herriak esklabotzatik salbatu zituela. Hermokratesen elkarrizketan, berriz, pertsonaia hau gogoratuta izango zen Atenasen ahalegin inperialistak ezabatzeagatik. Beste egile batzuk, Hermokrates aipatzen dute, hala nola Xenofonte, Plutarko, Polieno.

## Erreferentziak

* ↑ Tuzidides: ''History of the Peloponnesian War'' IV. 58-65. Ikusi ere, MARCHANT, E. C. (1933).
* ↑ Tuzidides: VI. 32-34.
* ↑ Tuzidides: VI. 72-73.
* ↑ Tuzidides: VIII. 85.
* ↑ CORNFORD, F. M. (1937): 2. orria.
* ↑ Xenophon, Hellenika, I 1,27.
* ↑ Plutarch: Nicias 21.
* ↑ Polieno: I., 43.

## Bibliografia

* WESTLAKE, H. D.(1958):Hermocrates the Sirakusan, Bulletin of the John RylandsLibrary. 41:239-68
* CORNFORD, F. M. (1937): Plato's Cosmology. London: Lund Hunphries, ISBN 0-87220-386-7
* MERCHANT, E. C. (1933): The Speech of HermocratesThe Classical Rewiev, CAndbridge University Press (2):65-66 JSTOR 701642. doi:10.1017.s0009840x00061540.

## Kanpo loturak

* Livius.org:Hermokrates
# Hermon

Hermon — Hermon mendia bezala ere ezaguna— (arabieraz Jebel el Al Shaikh, hebreeraz הר חרמון, Har Hermon), Antilibano mendilerroko mendi bat da. Siria eta Libano arteko mugan dago, eta 2.814 metroko garaiera du. Siriaren, Libanoren eta Israelen arteko muga egiten du. Mendiaren ipar-mendebaldeko magala, Libanorena da, ekialdekoa, Siriarena, eta hegoalde eta hego-mendebaldeko magalaren 100 kilometro karratu, Israelen kontrolpean daude, 1967an Sei Eguneko Gerran lortutako garaipenaren ondorioz. Israelek mendiaren zati hori eta Golan bere lurraldera erantsi zituen 1980an. Siriak zein Israelek mendiko magaletan postu militar garrantzitsuak dituzte.
Hermon, Jebel esh Sheik bezala ezagutzen da (Yabal EL Shaikh) edo Hierarkaren Mendia. Agurearen Mendia edo Mendi Elurtua izenez ere ezaguna da. Izan ere, ia beti elurrez estalia dago; eta Agurearen Mendia deritzo druso santu handi baten omenez: Shaij Mohammad Abi Hlál, Shaij Fadel izenez ezaguna, intelektuala eta olerkaria, islamiar egutegiaren 987. urtean jaio zena (1579an egutegi kristauan), beste idazle batzuek, aipaturiko santua, 1577an jaio zela diote, ash-Sha`tra herrixka batean, Antilibano mendilerroaren hegoaldean, Libanon, Hasbaiyah-Rashaiyah eskualdean, eta 1640ko abenduaren 7an hil zen (islamiar egutegiko 1050. urteko Sha'ban hilabetearen 22. egunean. Ain'Ata herrixkan hil zen, bizi izan zen leizetik oso gertu, 63 urte zituela.
Hermon mendiaren edertasuna arabiar eta hebrear olerkari askoren inspirazio iturri izan da. Ibai askok dute han iturburua, besteak beste Jordan ibaiak. Mendiaren magaletan, antzinako tenpluen hondarrak daude, horietako bat, ustez, Baal semitar jainkoaren omenezkoa (feniziar eta asiriar jainkoa), eta grezieraz idatzitako inskripzioak dituzten beste zenbait. Zenbaitek uste dute Jesusen antzaldatzea han izan zela; hala ere, tradizioz esaten da Bibliako Itun Berrian agertzen den gertaera hori Tabor mendian gertatu zela, hegoalderago, Israelen.
Hermon edo Jabal ash Shaikh («hierarkaren mendia») Antilibano mendilerroaren hegoaldean dauden muino kate batez osatua dago, eta hiru tontor handi ditu. Horietatik garaienak 2814 metroko garaiera du, eta horrenbestez mendilerro horretako mendirik garaiena eta Mediterraneoko kostaldeko garaienetan bigarrena da (3.088 metroko Qurnat as-Sawda mendia da lehena).

## Erreferentziak

* ↑ Euskaltzaindia. Ekialde Hurbileko eta Ipar Afrikako toponimia. .

## Kanpo estekak

* Datuak: Q215471
* Multimedia: Mount Hermon / Q215471
# Hermogenes (arkitektoa)

Hermogenes Prienekoa (Hermogenes, Ἑρμογένης) Karian zegoen Alabandako arkitekto greziarra izan zen. Hermogenesek pseudodipterusak asmatu zituen, itxuraz bi zutabe-lerro baino ez zituzten tenplu forma bat, diru eta lan asko aurrezteko. Eredu joniarrari mesede egin zion doriarraren gainean. Dianaren tenpluaren deskribapena Magnesiari (berak eraikia) eta Bakoren tenpluaren deskribapena Teosen utzi zituen idatzita.

## Erreferentziak

* ↑ https://books.google.es/books?id=YSMIAAAAQAAJ&pg=PA364&dq=Hermógenes+de+Alabanda&hl=es&sa=X&ved=0CCYQ6AEwAWoVChMIkZj1mKnaxwIViA8aCh14WwoU#v=onepage&q=Hermógenes%20de%20Alabanda&f=false

## Kanpo estekak

* Datuak: Q716811
# Hermontis

Hermontis, Luxorretik gertu dagoen hiri bat da, Egipto hegoaldean, Nilo ibaiaren mendebaldeko ibarrean dagoena.
Izena, Iunu-Montutik dator, egiptoeraz, Per-Montu, Monturen egoitza, koptoeraz Ermontera pasa zena, eta grezieraz, Hermontisera
Goi Egiptoko IV. nomoaren hiriburua izan zen XVIII. dinastiaraino, baita Montu gerra jainkoa gurtzen zen toki garrantzitsua ere.

## Monturen tenplua

Hermontisen, bazegoen Montu jainkoari eskeinitako tenplu bat, XI. dinastiaren hasieran datatua, Mentuhotep II.ak eraikia (Nebhepetra Mentuhotep). Egiptoko Inperio Berriko XII. dinastian, hedakuntza handiak egin ziren, oraindik, Tutmosis III.aren garaiko pilono baten hondarrak geratzen direlarik.
Nektanebo II.aren erregealdian, tenplu berri bat egiten hasi zen, lanak, ptolomeotarrek jarraitu zituzten, ekarpenik garrantzitsuena, Egiptoko azken faraoia izan zen Kleopatra VII.arena eta bere seme Zesarionena den arren, mammisi edo jaiotzaren etxe bat eta laku bat eraikitzea agindu zutenak.

## Nekropolia

Hermontisen inguruan, garai guztietako hilerri handiak mantentzen dira.
Bukheum delakoa, antzinako egiptoerako bej hitzetik datorrena, Hermontisetik iparraldera dagoena eta Bukhis zezen sakratuak lurperatzeko erabilitakoa, Nektanebo II.aren erregealdian datatua dago, eta 650 urtez erabili zen, Diokleziano erromatar enperadorearen erregealdirarte.

## Kanpo estekak

* Datuak: Q679056
* Multimedia: Armant / Q679056
# Hermopolis

Hermopolis edo, batzutan, Hermopolis Magna, («Hermesen hiria»; egiptoeraz, Kmunu; antzinako grezieraz: Ἑρμοῦ πόλις μεγάλη; gaur egun, Al-Ashmunayn). Antzinako Egiptoko hiria, Kairotik 300 km-ra, Tebaidako mugetan, Goi Egiptoko XV. nomoaren hiriburua zena. Antzinateko erlijiogune seinalatua, munduaren sortzaile ziren zortzi jainkoei eskainia (Amon, besteak beste). Gero Tot jainkoari (grekoen Hermes) eskaini zioten, eta, K. a. IV. mendetik, erromesgunea izan zen. Erromatarrek oparoaldia ekarri zioten. Handik 12 km-ra den hiriko nekropolian (gaur egungo Tuna al-Jabal), Petosirisen, Alexandro Handiaren garaian Toten apaiz nagusi zenaren hilobia aurkitu da.
Antzinako Egiptoko garrantzi erlijioso eta politiko handiko hiria. Gaur egungo Mallawi hiritik ipar-mendebaldera eta Tell el-Amarnatik 30 kilometro iparraldera zegoen.

## Hondar arkeologiko nagusiak

* Dyehuty edo Thot jainkoaren omenezko tenplua: Zenbait zutabe oinarri
* Amon jainkoaren omenezko tenplua. Lehen pilonoa
* Amenemhat II.aren tenplua: Sarrera. XII. dinastia
* Amenofis IV.a edo Akenaton faraoiaren tenplua: Erliebedun blokeen hondarrak. XVIII. dinastia
* Seti II.aren tenplua: Hondarrak. XIX. dinastia
* Beste interesgune batzuk
** Katakonbak
** Isadoraren hilobia
** Petosirisen hilobia (Tuna el Gebel)
** Ibisen hilerria (Ibiotafeion)
Hermopolis "Hermesen hiria", Antzinako Egiptoko bi hiriren izen greziarra da, non Dyehuty (Hermes greziarraren baliokidea) jainkoa gurtzen zen: Hermopolis Magna eta Hermopolis Parva.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindia. (2006-1-27). Antzinateko hirien euskarazko izenak. .

## Kanpo estekak

* Datuak: Q732908
* Multimedia: Hermopolis Magna / Q732908
# Hermon (Maine)

Hermon Ameriketako Estatu Batuetako inkorporatutako herri bat da. Penobscot konderrian dago, Maine estatuan. 6.461 biztanle ditu, 36,81 kilometro koadroko azaleran banatuta.

## Ikus, gainera

* Penobscot konderrian

## Kanpo estekak

* Datuak: Q2750544
* Multimedia: Hermon, Maine / Q2750544
# Hermon (New York)

Hermon New York estatuko herri bat da. St. Lawrence konderrian kokatua dago. 2010ean 422 biztanle zituen, 0,98 kilometro koadrotan banatuta.

## Ikus, gainera

* St. Lawrence konderria

## Kanpo estekak

* Datuak: Q5742007
# Hermonia Vivarini

Hermonia Vivarini (Venezia, XVI. mendea) Veneziako beiraren artista izan zen.

## Ibilbidea

1521eko maiatzaren 22an hamar urteko patentea eman zioten eta bere diseinuko (Navicella) ontzi itxurako beirazko pitxer bat egiteko pribilegioa. Ez zen ohikoa emakumeek Muranoko kristalezko gremioaren pribilegioa lortzea. Artista arrakastatsua izan zen eta itsasontzi itxurako pegarraren diseinua ezagun egin zen eta artista garaikide askok kopiatu zuten.
Hermoniaren aita ere, Alvise Vivarini, Muranoko beiraren artista izan zen.

## Erreferentziak

* ↑ Three Great Centuries of Venetian Glass: A Special Exhibition, 1958: the Corning Museum of Glass, Corning Glass Center, Corning, New York
* ↑ Margaret Doody, Tropic of Venice, 2007

## Kanpo estekak

* Artikulu hau, osorik edo zatiren batean, {{{hizkuntza}}} Wikipediako «Hermonia Vivarini» artikulutik itzuli da. Izan ere, artikulu horretan aritu diren wikilariek GFDL edo CC-BY-SA 3.0 lizentziekin argitaratu dute beren lana.
* Datuak: Q113154972
# Hermogenes Tarsokoa

Hermogenes Tarsokoa (c. 160 – c. 225) hizlari eta erretorikaren arau-emaile grekoa izan zen.
Hermogenes izan zen, bere garaian, Erretorikaren irakaskuntzan figurarik nabarmenena; hamabost urterekin hizlari bikaina zen, eta hamazazpirekin Egoerei buruz (Perì stáseôn) idatzi zuen, hau da, hizlariari proposatzen zaizkionak, Hermagoras Temnoskoak II. mendean hasitako ildotik jarraituz. Lan horren laburpen bat Asmakizunaz (Perì heuréseôs)) da, hitzaldiaren atalen arabera ordenatua. Hogeita hiru urte zituela Estilo-formei buruz (Perì ideón) idatzi zuen, eta haren azken lana osatu zuen: Metodoaren ibilbideari buruz (Perì methódou deinótêtos). Prestakuntza-ariketa batzuk ere egin zituen. Bere literatur produkzio guztiak Arte (Téchnê) titulua jaso zuen. Hermogenesek ondo ezagutzen zituen Demostenesi egindako iruzkin erretorikoak, eta sinetsita zegoen erretorika-azterketa guztia idazki Demostenesen analisian oinarritu behar zela. Haren lanak hainbat iruzkin jaso zituen K.o. III. mendetik aurrera, eta harrera beroa eta entzute handia izan zituen bizantziar errenazimentuan.

## Lana

* Hermógenes de Tarso (1993). Sobre las formas de estilo. Intr., trad. y notas de C. Ruiz Montero. Rev.: J. M.ª Rodríguez Jiménez. Madrid: Editorial Gredos. ISBN 9788424916268.
* Teón / Hermógenes / Aftonio (1991). Ejercicios de retórica. Intr., trad. y notas de M.ª D. Reche Martínez. Rev.: F. Hernández Muñoz. Madrid: Editorial Gredos. ISBN 9788424914691.

## Bibliografia

* VV. AA. (1988). Historia de la literatura griega. Madrid: Cátedra.

## Kanpo estekak

* Datuak: Q738027
# Hiruki eskaleno

Hiruki eskalenoa edo triangelu eskalenoa (grezierazko σκαληνός hitzetik, "desberdina") hiru aldeak desberdinak dituen hirukia da; edo, horren baliokidea dena: hiru angeluak desberdinak dituen triangelua da.

## Kanpo estekak

* Datuak: Q4897191
* Multimedia: Scalene triangles / Q4897191
# Hiruki isoszele

Hiruki isoszelea edo triangelu isoszelea (grezierazko ἴσος "berdin" eta σκέλη "hankak" hitzetatik, hau da, "bi hankak berdinak") hiru aldeetatik bi berdinak dituen hirukia da. Desberdina den aldea oinarria deitzen da.

## Propietateak

* Oinarriko angeluak berdinak dira.
* Oinarriaren aurkako angeluaren erdikaria hirukiaren garaiera da.
* Oinarriaren aurkako angeluaren erdikaria aldi berean garaiera, erdibitzaile eta erdibideko bat da.
* Oinarriko erdibitzailea hirukiaren simetria-ardatza da.

## Kanpo estekak

* Datuak: Q875937
* Multimedia: Isosceles triangles / Q875937
# Hiruki angelukamuts

Hiruki angelukamutsa, hiruki kamutsa, triangelu angelukamutsa edo triangelu kamutsa angelu bat kamutsa (90° baino handiagoa); eta, beraz, beste biak zorrotzak (90° baino txikiagoak) dituen hirukia da.
Hiruki angelukamutsak isoszeleak edo eskalenoak izan daitezke.
Hiruki zorrotzetan, ortozentroa hirukitik kanpo dago; eta, aldiz, intzentroa, barizentroa eta zirkunzentroa hirukiaren barruan daude.

## Kanpo estekak

* Datuak: Q3998573
* Multimedia: Obtuse triangles / Q3998573
# Hiruki angeluzorrotz

Hiruki angeluzorrotza, hiruki zorrotza, triangelu angeluzorrotza edo triangelu zorrotza hiru angeluak zorrotzak (90° baino txikiagoak) dituen hirukia da.
Hiruki zorrotzetan, intzentroa, barizentroa eta zirkunzentroa hirukiaren barruan daude.

## Kanpo estekak

* Datuak: Q3998560
* Multimedia: Acute triangles / Q3998560
# Hiruki sunita

Hiruki sunita arabiar sunitak gehiengoa diren Irakeko eskualde bat da, Bagdadetik ipar-mendebaldean. Izen horrekin mendebaldeko herrialdeek deitzen diote eremu geografiko horri.
Hirukiaren erpinak, Bagdad, Ramadi eta Tikrit dira, eta hiruki horren barnean, Faluia eta Samarra bezalako hiriak daude. Tikrit, Saddam Husseinen lurralde bat da, 2003ko Irakeko inbasioan kargutik kendutako Irakeko presidentea.
Toki honetako biztanleria, nagusiki, erlijio musulman sunitakoa da, non, AEBak eta bere aliatuen okupazioaren aurkako erresistentzia gehiena agertu den. Eremu honek ez du zentzu geografiko argi bat, ezta politikoa ere. Atzerritarrek, bereziki estatubatuar armada inbaditzaileak eta Irakeko inbasio eta ondorengo 2003ko Irakeko okupazioan gertaturiko gertaerak deskribatzen zituzten kazetariek emandako izena da.

## Kanpo estekak

* Datuak: Q687564
# Hirukanale

Hirukanale, Hiru Kanale edo Iru Kanale Bidasoa ibaiaren bokaletik gertu dagoen uhartea da, Irunen eskuan dagoena. Garai batean irla txiki asko zeuden egungo Oxinbiribil parkearen parean, baina hiru besterik ez dira geratzen: Galera (handiena), Santiago Aurrea (Gal estadioaren parean dagoena), eta Hirukanale.. Marea behera egiten duenean Hirukanale ibai ertzarekin lurrezko pasabide batez lotuta gelditzen da; horri esker egun oraindik zenbait baratze eta eraikuntza txiki ikus daiteke naturgune baliotsu honetan.

## Erreferentziak

* ↑ Boga. (2012/06/01). Hendaiatik pausu batera. .

## Kanpo estekak

* Datuak: Q12259172
# Hylaeus euxanthus

Hylaeus euxanthus erle espezie bat da, Hylaeus generoan eta Colletidae familian.

## Erreferentziak

* ↑ «Hylaeus euxanthus» Encylopedia of Life.

## Kanpo estekak

* Datuak: Q2113736
* Multimedia: Hylaeus euxanthus / Q2113736
* Espezieak: Hylaeus euxanthus
# Hylaeus kuakea

Hylaeus kuakea erle espezie bat da, Hylaeus generoan eta Colletidae familian.

## Erreferentziak

* ↑ «Hylaeus kuakea» Encylopedia of Life.

## Kanpo estekak

* Datuak: Q2525911
* Espezieak: Hylaeus kuakea
# Hylaeus longiceps

Hylaeus longiceps erle espezie bat da, Hylaeus generoan eta Colletidae familian.

## Erreferentziak

* ↑ «Hylaeus longiceps» Encylopedia of Life.

## Kanpo estekak

* Datuak: Q666378
* Espezieak: Hylaeus longiceps
# Hylaeus foveatus

Hylaeus foveatus erle espezie bat da, Hylaeus generoan eta Colletidae familian.

## Erreferentziak

* ↑ «Hylaeus foveatus» Encylopedia of Life.

## Kanpo estekak

* Datuak: Q2222821
* Multimedia: Hylaeus foveatus / Q2222821
# Hylaeus hyalinatus

Hylaeus hyalinatus erle espezie bat da, Hylaeus generoan eta Colletidae familian.

## Erreferentziak

* ↑ «Hylaeus hyalinatus» Encylopedia of Life.

## Kanpo estekak

* Datuak: Q14365671
* Multimedia: Hylaeus hyalinatus / Q14365671
# Hylaeus lactiferus

Hylaeus lactiferus erle espezie bat da, Hylaeus generoan eta Colletidae familian.

## Erreferentziak

* ↑ «Hylaeus lactiferus» Encylopedia of Life.

## Kanpo estekak

* Datuak: Q10770187
* Multimedia: Hylaeus lactiferus / Q10770187
# Hylaeus confusus

Hylaeus confusus erle espezie bat da, Hylaeus generoan eta Colletidae familian.

## Erreferentziak

* ↑ «Hylaeus confusus» Encylopedia of Life.

## Kanpo estekak

* Datuak: Q1914059
* Multimedia: Hylaeus confusus / Q1914059
* Espezieak: Hylaeus confusus
# Hylaeus leptocephalus

Hylaeus leptocephalus erle espezie bat da, Hylaeus generoan eta Colletidae familian.

## Erreferentziak

* ↑ «Hylaeus leptocephalus» Encylopedia of Life.

## Kanpo estekak

* Datuak: Q2592435
* Multimedia: Hylaeus leptocephalus / Q2592435
* Espezieak: Hylaeus leptocephalus
# Hylaeus mana

Hylaeus mana erle espezie bat da, Hylaeus generoan eta Colletidae familian.

## Erreferentziak

* ↑ «Hylaeus mana» Encylopedia of Life.

## Kanpo estekak

* Datuak: Q2641532
* Espezieak: Hylaeus mana
# Hylaeus hilaris

Hylaeus hilaris erle espezie bat da, Hylaeus generoan eta Colletidae familian.

## Erreferentziak

* ↑ «Hylaeus hilaris» Encylopedia of Life.

## Kanpo estekak

* Datuak: Q2913861
* Espezieak: Hylaeus hilaris
# Huxley (Iowa)

Huxley Iowako hiri bat da. Story konderrian kokatua dago. 2010ean 3.317 biztanle zituen, 8,15 kilometro koadrotan banatuta.

## Ikus, gainera

* Story konderria

## Kanpo estekak

* Datuak: Q1931905
# Huyendo conmigo de mi

Huyendo conmigo de mi (Nirekin niregandik ihes egiten) Fito & Fitipaldis taldearen seigarren estudio-albuma izan zen. 2014ko udan Madrilen egin zuten grabazioa eta urriaren 28an plazaratu zuten Dro diskoetxearekin. Albumaren 120.000 kopia baino gehiago saldu zuten. Ekoizlea Carlos Raya izan zen. Albumarekin batera dokumental bat zetorren.

## Abestiak

* "Entre la espada y la pared" (4:52)
* "Lo que sobra de mí" (3:40)
* "Pájaros disecados" (4:19)
* "Nos ocupamos del mar" (4:44) (Javier Kraheren bertsioa)
* "Nada de nada" (4:20)
* "El vencido" (4:17)
* "Garabatos" (4:40)
* "Lo que siempre quise hacer" (4:45)
* "Umore ona" (3:53) (instrumentala)
* "Después del naufragio" (4:39)

## Erreferentziak

* ↑ https://www.lahiguera.net/musicalia/artistas/fito_&_fitipaldis/disco/6345/

## Kanpo estekak

* Albuma Youtuben.
* Datuak: Q18418286
# Huty

Huty Eslovakiako udalerri bat da, Liptovský Mikuláško barrutian kokatuta. 11,57 km²ko azalera du eta 178 biztanle 2017ko datuen arabera.

## Historia

Idatzizko lehen aipamena 1545. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q1056675
* Multimedia: Huty / Q1056675
# Huyton

Huyton, Ingalaterrako ipar-mendebaldean dagoen udalerri bat da, Merseyside konderrian.
33.133 biztanle ditu.
* Datuak: Q1639484
* Multimedia: Huyton / Q1639484
# Huxter

Huxter, Eskoziako Shetland uhartediko baserriz osatutako etxalde bat da, Whalsay uhartean.

## Kanpo estekak

* Datuak: Q5951394
* Multimedia: Huxter / Q5951394
# Huygens (espazio zunda)

Huygens zunda, Europako Espazio Agentziak (ESA) egina eta bere izena XVII. mendeko astronomo herbeheretarra izan zen Christiaan Huygensengatik jasotzen duena (Saturno planetaren ilargia den Titanen aurkitzailea izan zena), Titan ilargiaren atmosferara sartzeko eginiko zunda bat da Cassini-Huygens misioaren zati bezala. Cassini-Huygens espazio-ontzia 1997ko urriak 15ean jaurtia izan zen Lurretik. Huygens zunda Cassini orbitatzailetik 2004ko abenduak 25ean banandu zen eta Titanen 2005eko urtarrilak 14an lurreratu zen, Xanadu izeneko eremutik gertu.

## Deskribapena

Huygens zunda Saturno planetaren ilargirik handiena den Titanen hodeiak, atmosfera eta lurrazala esploratzeko pentsatu zen, Titanen atmosferan sartuz eta lurrazalera errobotizatutako laborategi bat eramanez. Misioa planeatu zenean Titanek izan zezakeen lurrazal mota ezezaguna zen. Lurreratzearen aurreko hilabeteetan Cassinik hartutako datuen analisiak galdera honi erantzuna ematen lagunduko zuela espero zen. Hasierako ziurgabetasunen artean garrantzitsuena zunda lur solido gainean edo hidrokarburoz osatutako laku edo itsaso batean lurreratuko ote zen jakitea zen.
Cassinik Titangandik 1200 kilometroko distantziara hartutako irudietan oinarrituz, zunda lurreratuko zen tokiak kostalde bat zirudien. Lurreratuko zen tokia solidoa ez zela izango onartuz, Huygens zunda lurrazal likidoarekin kontaktuan zenbait minutuz onik mantentzeko eta aurkitutako baldintzei buruzko informazioa bidaltzeko diseinatua izan zen. Gizakiek sortutako zunda bat lehen aldiz lurrean ordez itsasoan pausatuko zela espero zen. Zundak bere baterietan hiru ordurako energia baino ez zuen, eta hortik gehiena jaitsieran gastatuko zuen. Ingeniariek gehienez ere lurrazaletik 30 minutuan lortutako datuak jasotzea espero zuten.
Huygens zunda bi zatiz osatua dago: Bata zunda bera, Titanen lurrazalera jaitsi zena eta "Zundaren Laguntza Ekipoa" deritzona (PSE ingelesezko siglez) Cassini zunda orbitalari lotuta dagoena. PSEak zunda jarraitzeko, jaitsieran zehar lortutako datuak berreskuratzeko eta datuak prozesatu eta orbitatzailera bidaltzeko beharrezkoa zen elektronika du, ondoren orbitatzailetik Lurrera bidaliz.
Zunda lo egon zen 6,7 urte iraun zuen planetarteko bidaia luzean zehar, urtean bi aldiz egiten zitzaizkion azterketengatik izan ezik, hauen emaitzak Lurrera igortzen zirelarik, ESAko sistema eta karga erabilgarriko adituek azter zitzaten.

## Kanpo estekak

* Datuak: Q714789
* Multimedia: Huygens (spacecraft) / Q714789
# Huy

Huy (frantsesez: Huy, ɥi ahoskatua; nederlanderaz: Hoei; valonieraz: Hu) Belgika ekialdeko hiria da (Liejako probintzia). Mosa ibaiaren ertzean kokaturik, eskualdeko industriagune nagusian dago.
La Flèche Wallonne txirrindularitza-lasterketa ospetsuak udalerrian du amaiera, Mur de Huy izeneko muinoan hain zuzen ere.

## Herri eta hiri senidetuak

| Compiègne, Frantzia Port-Bouet, Abidjandik gertu, Boli Kosta Vianden, Luxenburgo Seosan, Hego Korea | Arona, Italia Bury St Edmunds, EB Natitingou, Benin Montagano, Italia | Tienen, Belgika Krujë, Albania Vélingara, Senegal Taizhou, Txina |

## Kanpo estekak

* Udalaren webgunea (Alemanez)
* Datuak: Q207095
* Multimedia: Huy / Q207095
# Huw Marshall

Huw Marshall (Wrecsam, Gales, 1969ko otsailaren 28a), galestar aktore, telebista ekoizle eta S4C galeserazko telebista publikoaren arlo digitaleko buru ohia da.
2018an Galesko ikuspegitik landuko duen hedabide independente bat sortzeko kanpaina bati ekin zion.

## Kanpo estekak

* Huw Marshalli elkarrizketa Berria egunkarian, 2018ko abenduaren 29a
* Datuak: Q56243386
# Huxley (Texas)

Huxley Texasko hiri bat da. Shelby konderrian kokatua dago. 2010ean 385 biztanle zituen, 5,29 kilometro koadrotan banatuta.

## Ikus, gainera

* Shelby konderria

## Kanpo estekak

* Datuak: Q982156